Anna Atom woon op 'n eiland in die Indiese Oseaan. Tydens haar middagswem ontdek sy 'n seerowerswaard en is vasberade om die gesonke seerowerskip die Chivonne, met al haar skatte, op te spoor. Sy het skaars hierdie raaisel opgelos, of haar pa se agterbakse kollega, Uranus Drake, stel sy bose planne in werking om die aarde van oorbevolking te red, planne wat gepaard gaan met die grootskaalse uitwissing van mense!